
Par atbildes sniegšanu

VSIA “Latvijas Sabiedriskais medijs” atklātā konkursa “Revīzijas pakalpojuma sniegšana 2026. - 2029. gadam” ID Nr. LSM 2026/30 (turpmāk – Iepirkums)  komisija (turpmāk – Iepirkuma komisija) informē, ka elektroniski e-pastā 19.06.2026. tika saņemts ieinteresētā piegādātāja jautājums par Iepirkuma procedūras dokumentos iekļautajām prasībām:

Jautājums:
Man ir jautājums sakarā ar LSM 2026/30: Revīzijas pakalpojuma sniegšana 2026. - 2029. Gadam iepirkumu.
Nolikumā ir šādi punkti:
4.4.1.      Pasūtītājs pieņem ESPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām. Ja Piegādātājs izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Piegādātājs var iesniegt Pasūtītājam ESPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
4.4.2.      ESPD veidlapu paraugus nosaka Eiropas Komisijas 2016.gada 5.janvāra Īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums), vai izmantojot tiešsaistes pakalpojumu, kas pieejams: http://espd.eis.gov.lv/.
Vai es pareizi saprotu, ka ESPD nav jāpilda un nav jāliek klāt EIS iepirkumā, ja tiks iesniegti visi prasīti 1.7.pielikumi ? 

Iepirkuma komisija iepazīstoties ar uzdoto jautājumu, paskaidro, ka Iepirkuma nolikuma 4.4.1. punkts paredz ESPD kā sākotnēju pierādījumu atbilstības apliecināšanai atlases prasībām, proti, tas ir alternatīvs veids, kā apliecināt atbilstību. Ja tiek iesniegti visi prasītie dokumenti un pielikumi, tad atsevišķa ESPD iesniegšana nav nepieciešama.

Iepirkuma komisijas priekšsēdētāja 							V.A.Vasila


Vita Aleksandra Vasila
Vita.vasila@lsm.lv 

